અનુપ જલોટા 28 વર્ષના અને જસલીન 65 વર્ષનાં હોત તો?\nઅનુપ જલોટા પોતાની પ્રેમિકા જસલીન મથારુ સાથે.

હિંદુસ્તાનમાં જો જાતિ અથવા ધર્મનો ફરક હોય તો પરિવાર અને સમાજના લોકોને તકલીફ થાય. પ્રેમીઓના જીવ પર જોખમ પણ તોળાય. 

જો આર્થિક સ્તરમાં ફરક હોય તો લોકોનાં નાક અને ભૃકુટી ઊંચે ચડી જાય છે. 

જો ઉંમરમાં તફાવત હોય તો પ્રેમીઓની મજાક ઉડાડવામાં આવે છે.

તમે આ વાંચ્યું કે નહીં?

આ વાતનું તાજું ઉદાહરણ છે અનુપ જલોટા અને જસલીન મથારુની જોડી.

સ્પષ્ટ છે કે, જલોટાની મજાક ઉડાવાઈ રહી છે કારણકે તેમની ઉંમર વધારે છે. કહેવાય છે કે બન્નેની ઉંમરમાં 37 વર્ષનું અંતર છે, એટલે પ્રેમિકા પુત્રીની ઉંમરની છે.

પણ, આ મજાકમાં એક પ્રકારની ઇર્ષ્યા પણ છલકે છે કે જુઓ! જવાનોથી બાજી મારી લીધી!

જો કહાણી ઊંધી હોત તો?

હું વિચારું છું કે જો 65 વર્ષની ભજન ગાતી કે પ્રવચન આપતી મહિલાએ 28 વર્ષના સુંદર અન ફિટ યુવકનો હાથ પકડ્યો હોત તો  શું થાત?

એકાદ મહિના પહેલાંની વાત છે, પ્રિયંકા ચોપરાની પણ મજાક ઉડાવાઈ હતી કારણકે નિક જોનસ સાથે તેમની સગાઈ થઈ હતી. જોકે, અહીં તો દસ વર્ષનો જ ફરક હતો. મહિલાની ઉંમર વધારે હોય તો લોકોને ત્રણ કે પાંચ વર્ષ પણ વધારે લાગે છે. 

મેં મારા પોતાના મિત્રો પૈકી ભણેલાગણેલા અને ઘણાં અંશે સ્વતંત્ર વિચારસરણી ધરાવતા લોકોના મોઢે પણ 'ક્રૅડલ સ્નૅચર' એટલે કે પારણાંમાંથી બાળક ચોરી કરવું જેવી સંજ્ઞાઓ સાંભળી છે.

પછી ભલેને કોઈ મજાક માટે જ આવું કરતા હોય, પણ યુવા પેઢીને મંજૂર નથી કે 30 વર્ષની યુવતી 25 વર્ષના યુવક પર નજર નાંખે.

મોટી ઉંમરની મહિલાઓ સાથે લગ્ન અકલ્પનીય

તમે કોઈ પણ છાપામાં લગ્નની જાહેરાત વાંચી લો. જો યુવકની ઉંમર 28 છે, તો તે 21 થી 28 વર્ષ વચ્ચેની યુવતી જ ઇચ્છશે. 

જો ઉંમર 38 વર્ષ છે તો 25 થી 35 વર્ષ વચ્ચેની છોકરી ઇચ્છશે અને 48 વર્ષ હોય તો 30 થી 45 વર્ષની મહિલા જ ઇચ્છશે.

કેટલાક લોકો આ બાબતને મહિલાની બાળકને જન્મ આપવાની ઉંમર સાથે જોડે છે. પણ વાસ્તવિકતા એ છે કે જો કોઈ પુરુષ જીવનની સંધ્યામાં બીજા લગ્ન કરતો હોય, ત્યારે પણ આ અસંતુલન બદલાતું નથી.

મેં આજ સુધી એવી જાહેરાત નથી જોઈ  કે જેમાં 60 વર્ષનો પુરુષ 55-70 વર્ષની મહિલાની શોધમાં હોય. શોધ તો બહુ દૂરની વાત છે, કોઈ તેની કલ્પના પણ ના કરી શકે.

કેટલાક અંશે તેની સાબિતી તમને ફિલ્મી અભિનેતા અને તેમના પાત્રોમાં પણ દેખાશે.

50 વર્ષના અભિનેતા 23-24 વર્ષની અભિનેત્રીઓ સાથે પ્રેમ કરે એવું ફિલ્મોમાં જોવા મળે છે અને તેને સ્વાભાવિક માનવામાં આવે છે, પણ અભિનેત્રી 40...\n\ntl;dr:
આમ તો પ્રેમનો મામલો હંમેશાં નાજુક હોય છે પરંતુ કેટલીક પ્રેમકહાણીઓ એવી હોય છે કે તે સામે આવતા જ જાણે સમજો કે પ્રેમીઓ પર આફત આવી.